section_heading: Poljska
paragraph_text: 200px|thumb|left|Poljske trupe marširaju tijekom invazije Između 1936. i 1939. godine Poljska je mnogo ulagala u industrijalizaciju u Središnjoj industrijskoj regiji. Pripreme za obrambeni rat protiv Njemačke trajale su već dugo, ali većina planova nije predviđala rat prije 1942. godine. Da bi mogla financirati industrijalizaciju Poljska je većinu proizvedene moderne opreme izvozila. 1936. godine je uspostavljen Fond nacionalne obrane za prikupljanje sredstva neophodnih za jačanje Oružanih snaga. Poljska vojska je imala oko milijun vojnika, ali manje od polovice je bilo mobilizirano do 1. rujna. Ovi naknadno mobilizirani vojnici su pretrpjeli značajne gubitke kada je Luftwaffe napadao javni prijevoz. Posjedovali su nešto manje oklopnih vozila od Njemačke, i te postrojbe raspršene među pješaštvom nisu bile sposobne za efikasno djelovanje.